《九湾坡已蹑绝顶其上又有峰如屏》
明代·胡直

千盘磴道蹑层巅，缥缈还惊碧嶂悬。岂有羽翰生白日，翻怜车毂上青天。

云深岐路曾迷圣，地远村醪正渴贤。此地从来添素发，顿令身世欲长捐。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。